 Gọọmenti ala Naịjirịa ekwuola na Ọ naagba mbọ niile O nwere ike maka ịdọta ndị oji ego achụ ego nala Naịjirịa.Onye minisita ala Naịjirịa naahụ maka Naịjirịa ọrụ ugbo na mmepe ime ime obodo bụ Maazị Audu Ogbeh kwuputara nke a mgbe Ọ gwara ndị nta akụkọ okwu gbasara ọgbakọ ya na ndị oji ego achụ ego si mba Jamini nwere.O kwuru na ndị oji ego achụ ego nwere mmasị ịbata ala Naịjirịa na-enwe obi ịlọ mmiri gbasara ọnọdụ nchekwa E nwere na Naịjirịa, kaosinadị onye minisita a kwere ha nkwa na gọọmenti dị njikere ịchekwa ndụ na akụnụba ndị niile bi na NaịjirịaMaazị Ogbeh kwukwara na ụlọ ọrụ ya na-ehibe atụmatụ iwu nke gaeme ka ya na ụlọ ọrụ na-ahụ maka ịhe na-eme nala Naịjirịa jikọọ aka ọnụ iji chekwawa ndị na-etinye ego na ngalaba azụmahịa.Ọ kọwapụtakwara ịhe ndị ha kpatara na nzukọ ya na ụlọ ọrụ A kpọrọ Food and Agriculture Organisation nolu bekee nobodo Rome nke mba Italy.O mere ka A mata na E hiwere yabụ ọgbakọ iji lebaa anya nokwu metụtara ọnọdụ mbawanye nọnụ ọgụ ndị mmadụ nakwa nchekwa ihe oriri.Onye minista a gwara ndị nta akụkọ ka ha sonye nịgbasara ọha na eze ozi iji kọwatara ha mkpa Ọ dị ịhụ na ndị mmadụ na-eri erimeri ndị ahụ nwere ịhe ahụ ha chọrọ. 